**УПУТСТВО ЗА РОДИТЕЉЕ УЧЕНИКА ПРИЛИКОМ ДОВОЂЕЊА ДЕЦЕ У ПРОДУЖЕНИ БОРАВАК ТОКОМ ТРАЈАЊА ПАНДЕМИЈЕ COVID – 19**

На основу Инструкција у вези са поступањем основних школа поводом отварања објеката за пријем ученика у целодневни боравак током трајања еподемије COVID-19, донете од стране Министарства просвете, науке и технолошког развоја, кабинета министра, бр. 601-00-9/4/2020-01 од 05.05.2020. године, **родитељи, односно други законски заступници приликом довођења детета у школски објекат у обавези су да:**

1. Носе маску, тако да маска прекрива уста и нос;
2. Дезинфикују руке на улазу препаратом на бази 70% алкохола и пређу преко постављене дезобаријере за обућу;
3. Уз минимално задржавање, размене информације са запосленима у школи који су дежурни за прихват ученика;
4. Кад год је могуће, родитељ, односно други законски заступник не треба да улази у школу, како при довођењу, тако и у прихвату деце на крају дана (дежурно лице у школи биће задужено за прихват деце и њихово позивање када родитељи дођу по дете);
5. Приликом довођења детета или при одласку из установе задржавају међусобну удаљеност од 2 метра;
6. Свакодневно, пре доласка у школу, родитељ има обавезу да детету и себи измери температуру и да у случају повишене температуре, не доводи дете у школу и да о томе обавести директора.
7. Родитељи, односно други законски заступници могу доводити децу у продужени боравак најраније у 7,30 а по њих могу доћи најкасније у 16,30 часова. Прихват деце је могућ у оквиру наведеног термина, о чему родитељи треба да за сваки наредни дан унапред обавесте дежурног наставника на прихвату ученика. Изузетно, ако постоји могућност деца могу бити прихваћена и пре 7,30 уз сагласност директора школе.
8. Сваког дана, пошто дођу по дете, родитељи треба да обавесте дежурног наставника да ли ће ученик доћи у школу и наредног дана.
9. Родитељи треба да обезбеде детету посебну флашицу са водом која ће бити само за његове потребе током боравка у школи.
10. Родитељима се сугерише да деца доручкују пре доласка у школу, и да им припреме и спакују ужину и/или суви оброк (у зависности од дужине боравка детета у школи) а у складу са потребама и навикама деце.
11. Према процени директора школе, а у односу на исказане потребе родитеља, уколико постоји процена да су поједини родитељи неоправдано пријавили своју децу за похађање целодневног боравка, дитектор може тражити од родитеља доказ о ангажовању родитеља ( потврда од стране послодавца да су оба родитеља/ самохрани родитељ у радном односу и да није могуће да се организује рад од куће).

У Бољевцима, 8.маја 2020.године

Директор школе

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Петар Муштерић